text: Skoletræt? Horsens og Hedensted gør noget ved det
  23 januar 2012 kl. 13.46
  Horsens og Hedensted vil forhindre, at unge ender som bistandsklienter.
  Det skal være slut med, at unge i Horsens og Hedensted kommuner bliver tabt i uddannelsessystemet og ender som kontantshjælpsmodtagere.
  Skoletrætte unge bliver samlet op efter folkeskolen og får tilbudt en trainee-stilling.
  Det kan udvikle sig til en læreplads og dermed en uddannelse. 
  Virksomheden får ikke løntilskud, men kan til gengæld se den unge an, før vedkommende begynder på sin erhvervsuddannelse. 
  Trainee-projektet skal sikre, at den skoletrætte unge ikke falder fra sin uddannelse og måske ender som kontantshjælpsmodtager.
  